Mindst fem gange de seneste 10 måneder er østjyske skolebørn blevet forsøgt lokket ind i en hvid kassevogn af en ukendt mand. Tirsdag skete det igen, da en 9-årig pige og hendes veninde blev antastet tæt på Katrinebjergskolen.

Annonce

AARHUS: Østjyllands Politi undersøger i øjeblikket en mulig sammenhæng mellem en lang række sager, hvor børn er blevet antastet af en ukendt mand med påfaldende enslydende signalement. Sagerne spænder over næsten et år og er foregået forskellige steder i Østjylland. De har dog det til fælles, at de involverede skolebørn alle er blevet kontaktet eller forsøgt lokket ind i en hvid varevogn af en fremmed mand. Den seneste episode udspillede sig tirsdag eftermiddag klokken 15.15, hvor en 9-årig pige fra Katrinebjergskolen og hendes veninde blev anråbt, da de kom gående ad Arendalsvej tæt på skolen. Igen var der tale om en mand i en hvid varevogn, der forsøgte at tale pigerne hen til sin vogn. - De gør det helt rigtige i situationen. De løber derfra og kontakter en voksen, som straks alarmerer politiet, fortæller Jakob Christiansen, kommunikationsrådgiver hos Østjyllands Politi.

Annonce

Mange lignende sager

Efterfølgende har ledelsen på Katrinebjergskolen orienteret personale og forældre til børn op til 6. klassetrin om hændelsen. Faktisk er det anden gang i denne måned, skoleledelsen har måttet advisere om en mistænkelig episode i nærheden af skolen. Fredag 4. januar var en gruppe elever på vej i klub, da de blev kontaktet af en mand. Manden - der var kørende i en hvid kassevogn - ville gerne i samtale med eleverne. Politiet undersøger nu sammenhængen mellem disse episoder og en række andre sager: 21. marts sidste år blev en 13-årig pige bedt om at hoppe ind bag i en hvid kassebil på Tinghøjvej i Hadsten. Pigen mente, at der blandt andet stod noget med "auto" på siden af den. 16. august sidste år var det en 11-årig dreng, der blev kontaktet af en mand i en hvid varebil på Søndergade ved Kvickly i Hadsten. Ifølge drengens forklaring spurgte den ukendte mand, om ikke drengen ville med ud og køre - hvilket han afslog. 8. januar 2019 indløb en tredje anmeldelse fra Hadsten, hvor en ukendt mand i en hvid varevogn igen var i fokus. Denne gang blev en 9-årig pige fra Bavnehøjskolen kontaktet og spurgt om hun ville have noget slik eller med en tur på McDonalds. Dertil kommer en episode ved Lystrup Skole, hvor en pige 31. oktober blev forsøgt lokket ind i en varebil. Her var der dog tale om en sort varebil.

Annonce

Politiet udelukker ikke sammenhæng